Sylvia het aan Maroela Media gesê die oorsaak van die ongeluk is nog nie bekend nie. “Daar was nie ŉ ander voertuig betrokke nie. Al wat ons kan dink, is dat Ryno vir iets uitgeswaai en toe beheer verloor het. Almal wat hom geken het, het geweet hy is ŉ baie ervare motorfietsryer en hy het altyd verantwoordelik bestuur,” het sy gesê.
Volgens Sylvia het Ryno ŉ passie vir motorfietse en die buitelewe gehad. “Hy was ŉ kranige motorfietsryer en motorfietse was van ŉ baie vroeë ouderdom sy passie.” Sy het Ryno as ŉ “sagte reus” beskryf wat sy lewe voluit geleef het. “Ek is maar kort en hy was ŉ groot man, dan het hy my altyd so grappenderwys opgetel. Ek sal dit nooit vergeet nie,” het sy hartseer gesê.
ŉ Gedenkdiens vir Ryno sal by Hoërskool Stellenbosch, waar hy gematrikuleer het, gehou word. Hy word oorleef deur sy ma, sy pa, Johan, en sy ouer broer wat tans in die VSA werk.
Tyd genees nóóit heeltemal die pyn van iemand vir wie jy lief is, se dood nie. Dit vervaag dalk mettertyd ‘n bietjie, maar dit bly daar. En met elke verjaarsdag (van elkeen in die gesin), elke Kersdag, elke Nuwejaarsdag, elke jaar op die dag wat hy/sy dood is, kom dit terug.
Sterkte aan die seun se ouers asook aan die Grovè meisie se familie.Dit moet vir hulle ook net so hartseer wees.Dink aan julle